אלמה דישי

אלמה דישי (נולדה ב-22 במאי 1987) היא שחקנית ישראלית. זוכת פרס האקדמיה הישראלית לטלוויזיה על משחקה בסדרת הדרמה "איש חשוב מאוד". דישי נולדה בשכונת בבלי בתל אביב לשאול דישי, קולנוען שעלה מלבנון בגיל 6, ולאילנה עופרי דישי, עורכת דין ואשת עסקים. כשהייתה בת 15, עברה עם משפחתה להתגורר בסביון. במהלך השנים 2002–2005 למדה בתיכון למדעים ואמנויות תלמה ילין, במגמת תיאטרון. את שירותה בצה"ל עשתה כמפקדת טירונים של נערי רפול בחוות השומר. בשנת 2009 שודרה הסדרה התיעודית "כן המפקדת", שתיעדה את מסלול הטירונות בו שירתה כמפקדת. בין השנים 2009–2012 למדה משחק בבית הספר למשחק של סמינר הקיבוצים. בשנת 2011 שיחקה במחזה "עפר ואפר" בתיאטרון יפו. באותה שנה שיחקה במחזה "משפחת יאסין ולוסי בשמי היהלומים" אותו כתבה דניאלה כרמי וביימה נולה צ'לטון. בשנת 2012 שיחקה במחזה "בית ברנרדה אלבה" מאת פדריקו גארסיה לורקה ובבימויה של רנה ירושלמי. באותה שנה שיחקה במחזה "שלוש אחיות" מאת אנטון צ'כוב. בשנת 2013 שיחקה במחזה "רגעים", מאת מיכל בת-אדם שהוצג בתיאטרון תמונע. כמו כן, שיחקה במחזה "הרדופים", פרי עטו של מאור זגורי. בשנת 2014 השתתפה במחזה "השולחן" בתיאטרון תמונע. בשנת 2015 השתתפה בתיאטרון חיפה במחזה "גיבור הלובי", מאת המחזאי האמריקאי קנת' לונרגן ובבימויו של משה נאור. בפברואר 2016 החלה לשחק במחזה "שלא תתעורר הילדה", מאת שי שבתאי ותומר אבירם ובבימויו של רוני ניניו. באותה שנה שחקה דישי בהצגת היחיד "יומן" על-פי סיפורה של אורלי קסטל-בלום שהשתתפה בפסטיבל תיאטרונטו באותה השנה, בבימוים של איתי פלאוט (לימים בן זוגה של דישי) ותמר גורן ההצגה הציגה במשך שנתיים בתיאטרון תמונע בשנת 2017 משחקת תפקיד ראשי בהצגה "על מי ועל מה" מאת איאד אקטאר (זוכה פרס פוליצר) בבימויו של משה נאור, בתיאטרון חיפה. באפריל 2018 החלה לגלם את דמותה של דונה גרציה בהצגה "מלכת היהודים" בתיאטרון גושן, שמגוללת את סיפור חייה האמיתי. המחזה נכתב על ידי אורן יעקובי ומבוים על ידי אורי אומנותי. בשנת 2012 שיחקה בסרט הקולנוע "החיים בינתיים". בשנת 2013 לקחה חלק בדיבוב סדרת האנימציה "הנרי הנורא" בערוץ הילדים. בשנת 2014 שיחקה בתפקיד הראשי את דמותה של רונה, אחת מבנות הזוג של יהודה לוי, בסדרת הדרמה של הוט 3 "איש חשוב מאוד", על תפקיד זה זכתה בפרס האקדמיה הישראלית לטלוויזיה בקטגוריית "השחקנית הטובה ביותר בסדרת דרמה/ מיני סדרה/ סדרת ילדים ונוער". בשנת 2017 החלה דישי לשחק בסדרת המתח "כבודו" כעורכת דין צעירה וחסרת ניסיון שהייתה המתלמדת של שופט שהסתבך בפלילים. בשנת 2018 השתתפה בתוכנית "אולי פיל", המשודרת בחינוכית. בשנת 2019 שיחקה במיני-סדרת הטלוויזיה "הנערים" בתפקיד משני כשוטרת בתא מעצר. כמו כן שיחקה באותה שנה בסדרה "נחמה" בתפקיד מיכל . בשנת 2023 גילמה את הרופאה ענבל בסדרה "4:20". באותה השנה גילמה את עינת בסרט "המשלחת". בנובמבר 2014 נבחרה לפרזנטורית בקמפיין חורף 2014 של מותג ההלבשה התחתונה "טריומף". דישי נשואה למוזיקאי איתי פלאוט והשניים הורים לבת. 2014 - פרס האקדמיה הישראלית לטלוויזיה לשחקנית הטובה ביותר בסדרת דרמה על משחקה ב"איש חשוב מאוד" אלמה דישי, ברשת החברתית אינסטגרם אלמה דישי, במיזם "אישים" לתיעוד היצירה הישראלית אלמה דישי, במסד הנתונים הקולנועיים IMDb (באנגלית) אלמה דישי, באתר "אידיבי", מאגר הידע העברי לקולנוע ישראלי ועולמי נטע חוטר, ‏תעשי לו ילד, באתר ‏מאקו‏, 14 באוקטובר 2014 דפנה לוי, מתאהבים בה במבט שני – אבל עמוק, עמוק, פורסם ב"לאשה", 24 באוקטובר 2014 קרן בר לב, ‏אישה רגילה מאוד, באתר ‏מאקו‏, 17 בנובמבר 2014 אולפן וואלה!‏, בלי פילטר: שיחה אישית עם אלמה דישי, באתר וואלה, 29 בינואר 2015 אלמה דישי: "למדתי שצריך להיזהר עם חלומות, הם עשויים להתגשם", באתר Xnet‏, 19 באוקטובר 2015 ניר וולף, הארטיסטית, באתר ישראל היום, 7 באפריל 2017 ריקי רט, ‏מזרח הוא מזרח: אלמה דישי מתרגלת לחיים במסלול המהיר, בעיתון מקור ראשון, 11 בפברואר 2018 רותי קדוש, ‏סצינת סקס עם יהודה לוי, חלום בינלאומי וריאליטי: אלמה דישי פותחת הכל, באתר מעריב אונליין, 21 בפברואר 2019 ריקי רט, ‏מזרח הוא מזרח: אלמה דישי מתרגלת לחיים במסלול המהיר, בעיתון מקור ראשון רותי קדוש, ‏התפקיד עם יהודה לוי, הפמיניזם והעדה: אלמה דישי פותחת הכל, באתר מעריב אונליין, 2 ביולי 2018 סטלי סולומונוב, מיוסי לג'אגר: אלמה דישי, הפעם עם קנולר, באתר ynet, 4 במאי 2015 שגיא בן נון‏, אלמה דישי תגלם את דונה גרציה בהצגה העוסקת בחייה, באתר וואלה, 19 בפברואר 2018 אלמה דישי תדגמן הלבשה תחתונה, באתר ynet, 16 בנובמבר 2014 יפעת הללי אברהם, ‏מכוערת אמא שלכם: אלמה דישי בתחתונים וחזייה, באתר ‏מאקו‏, 19 בנובמבר 2014 איתי יעקב, אלמה דישי: "יש אנשים שחושבים שאני לא יפה, אבל זה לא קשור אליי", באתר Xnet‏, 19 בנובמבר 2014 קרן נתנזון ויץ, אלמה דישי: סצנות הסקס עם יהודה לוי עזרו לי, באתר ynet, 19 בנובמבר 2014